ที่ มท ๐๘๑๐.4/ว กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 มกราคม 2567

เรื่อง การป้องกันและบรรเทาสาธารณภัยด้านการเกษตร ในช่วงฤดูแล้ง ปี 2566/67 (เดือนพฤศจิกายน 2566 -
 เมษายน 2567)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงเกษตรและสหกรณ์ ด่วนที่สุด ที่ กษ 0212/ว 10816
 ลงวันที่ 17 พฤศจิกายน 2566 จำนวน 1 ฉบับ

ด้วยกระทรวงเกษตรและสหกรณ์แจ้งว่า ตามที่ได้มีการประชุมคณะอนุกรรมการวางแผน และติดตามการป้องกันแก้ไขปัญหาภัยพิบัติด้านการเกษตร เมื่อวันที่ 30 ตุลาคม 2566 ซึ่งปลัดกระทรวงเกษตร และสหกรณ์ มอบหมายให้ รองปลัดกระทรวงเกษตรและสหกรณ์ (นายเศรษฐเกียรติ กระจ่างวงษ์) เป็นประธาน ได้มีมติเห็นชอบการป้องกันและบรรเทาสาธารณภัยด้านการเกษตร ในช่วงฤดูแล้ง ปี 2566/67 (เดือนพฤศจิกายน 2566 - เมษายน 2567) เพื่อเป็นกรอบแนวทางการดำเนินงานป้องกันและลดความเสี่ยงจากสถานการณ์ภัยพิบัติด้านการเกษตร และเตรียมความพร้อมให้กับส่วนราชการที่เกี่ยวข้องในการให้ความช่วยเหลือเพื่อบรรเทาความเดือดร้อนแก่เกษตรกรผู้ประสบภัยอย่างเป็นระบบ รวดเร็ว และมีประสิทธิภาพ จึงได้กำหนดมาตรการป้องกันและเผชิญเหตุภัยแล้งด้านการเกษตร แบ่งเป็น 3 ด้าน ได้แก่ 1) การป้องกันและลดผลกระทบ 2) การเตรียมความพร้อม/การเผชิญเหตุ 3) การฟื้นฟูให้ดีกว่าเดิม เพื่อให้ทุกหน่วยงานที่เกี่ยวข้องสามารถปฏิบัติงานและประสานงานกับหน่วยงานที่เกี่ยวข้องในการป้องกันและให้ความช่วยเหลือผู้ประสบภัยได้อย่างรวดเร็วและมีประสิทธิภาพ ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้องค์กรปกครองส่วนท้องถิ่นพิจารณาดำเนินการในส่วนที่เกี่ยวข้องต่อไป รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ผอ.กพส................................
ผอ.กง.พค.............................
อภิวิชญ์ หน.กง......................
รุจิรา หน.ฝ...........................

จนท.....................................

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรุจิรา กองลาแซ